VENDIM
Nr.  341, datë 22.4.2015

PËRSHPRONËSIMIN, PËR INTERES PUBLIK, TË PRONARËVETË PASURIVE TË PALUAJTSHME, PRONË PRIVATE, TË CILËT PREKEN NGA RIKONSTRUKSIONI I BULEVARDIT “OSUMI”, FAZA E PARË, NË BASHKINË E BERATIT

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave

VENDOSI: 

1. Shpronësimin, për interes publik, të pronarëve të pasurive të paluajtshme, pronë private, për rikonstruksionin e bulevardit “Osumi”, faza e parë, në Bashkinë e Beratit, sipas tabelës që i bashkëlidhet këtij vendimi.
2. Shpronësimi të bëhet në favor të Bashkisë së Beratit.
3. Pronarët e pasurive të paluajtshme, që shpronësohen, të kompensohen, sipas vlerës përkatëse për sipërfaqen prej 87 (tetëdhjetë e shtatë) m², “ndërtesë”, në vlerën e përgjithshme 2 830 197 (dy milionë e tetëqind e tridhjetë mijë e njëqind e nëntëdhjetë e shtatë) lekë.
4. Vlera e përgjithshme e shpronësimit prej 2 830 197 (dy milionë e tetëqind e tridhjetë mijë e njëqind e nëntëdhjetë e shtatë) lekë të përballohet nga të ardhurat e Bashkisë së Beratit, planifikuar në buxhetin e saj.  
5. Vlera e shpenzimeve procedurale të përballohet nga Bashkia e Beratit.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Afati i përfundimit të punimeve të objektit në Bashkinë e Beratit të jetë në përputhje me afatet e parashikuara nga kjo bashki.
8. Regjistrimi i ri i pasurisë prej 87 (tetëdhjetë e shtatë) m², “ndërtesë”, për rikonstruksionin e bulevardit “Osumi”, faza e parë, të bëhet në favor të Bashkisë së Beratit.
9. Ngarkohen Ministria e Punëve të Brendshme, Zyra Vendore e Regjistrimit të Pasurive të Paluajtshme Berat dhe Bashkia e Beratit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama

LISTA E EMËRORE E PERSONAVE DHE PRONAVE QË DO TË SHPRONËSOHEN 	
 "PËR RIKONSTRUKSIONIN E BULEVARDIT OSUMI, FAZA E PARË”
BASHKIA BERAT

	Nr
	Emri,mbiemri
	Zona kadastrale 
	Ndërtesë             sip/m2
	Çmimi/lekë
	Vlefta/lekë
	Nr. kadastral
	Zëri kadastral
	Lloji i dokumentit 

	1
	Niazi Sherif Ajazi 
	8502
	87
	32 531
	2 830 197
	11/5.
	Ndërtesë 
	Vërtetim pronësie

	 
	Totali
	 
	 
	 
	2 830 197
	 
	 
	 




